CELEX: 62022TN0221
Language: lt
Date: 2022-04-25 00:00:00
Title: Byla T-221/22: 2022 m. balandžio 25 d. pareikštas ieškinys byloje Pharmaselect International / EUIPO – OmniActive Health Technologies (LUTAMAX)

2022 6 20   
            
            
               LT
            
            
               Europos Sąjungos oficialusis leidinys
            
            
               C 237/66
            
         
      2022 m. balandžio 25 d. pareikštas ieškinys byloje Pharmaselect International / EUIPO – OmniActive Health Technologies (LUTAMAX)
      
      (Byla T-221/22)
      (2022/C 237/86)
      Kalba, kuria surašytas ieškinys: anglų
      
         Šalys
      
      
         Ieškovė: Pharmaselect International Beteiligungs GmbH (Viena, Austrija), atstovaujama advokatų S. Jackermeier ir D. Wiedemann
      
         Atsakovė: Europos Sąjungos intelektinės nuosavybės tarnyba (EUIPO)
      
         Kita procedūros Apeliacinėje taryboje šalis: OmniActive Health Technologies Ltd (Mumbajus, Indija)
      
         Su procedūra EUIPO susijusi informacija
      
      
         Prekių ženklo, dėl kurio kilo ginčas, savininkė: ieškovė Bendrajame Teisme
      
         Prekių ženklas, dėl kurio kilo ginčas: žodinis Europos Sąjungos prekių ženklas LUTAMAX – Europos Sąjungos prekių ženklas Nr. 3 472 974
      
         Procedūra EUIPO: registracijos panaikinimo procedūra
      
         Ginčijamas sprendimas: 2022 m. vasario 24 d. EUIPO pirmosios apeliacinės tarybos sprendimas sujungtose bylose R 524/2021-1 ir R 649/2021-1
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti ginčijamą sprendimą,
               
            
                  —
               
               
                  nurodyti, kad Europos Sąjungos prekių ženklo Nr. 3 472 974 LUTAMAX registracija liktų galioti šioms prekėms:
                  5 klasė: vaistai žmonėms ir veterinarijos reikmėms; dietinės medžiagos medicinos reikmėms; dietiniai papildai medicinos ar dietos reikmėms; vitaminų preparatai medicinos ar dietos reikmėms; akių priežiūros preparatai (farmacijos reikmėms); kitos, nei minėtos prekės, skirtos veterinarijos reikmėms;
                  29 klasė: dietiniai maisto preparatai ir papildai ne medicinos reikmėms (priskirti prie 29 klasės); valgomieji aliejai ir riebalai;
                  30 klasė: dietiniai maisto preparatai ir papildai ne medicinos reikmėms (priskirti prie 30 klasės);
               
            
                  —
               
               
                  priteisti iš atsakovės bylinėjimosi išlaidas.
               
            
         Pagrindas, kuriuo remiamasi
      
      
                  —
               
               
                  Europos Parlamento ir Tarybos reglamento (ES) 2017/1001 58 straipsnio 1 dalies a punkto pažeidimas.